ᱟᱦᱳᱢ ᱯᱟᱹᱨᱥᱤ
ᱴᱟᱭ ᱟᱦᱳᱢ ᱯᱟᱹᱨᱥᱤ ᱥᱮ ᱠᱷᱣᱟᱢ ᱴᱟᱭ ᱟᱦᱳᱢ ( ᱪᱤᱱᱟᱹ ᱯᱟᱹᱨᱥᱤ:傣 阿洪 语言, ᱛᱷᱟᱭ ᱯᱟᱹᱨᱥᱤ:ภาษา ไทอาหม ᱯᱟᱹᱨᱥᱤ: Ahom language, ᱟᱦᱳᱢ: খ্ৱম টাই আহোম) ᱫᱚ ᱟᱥᱟᱢ ᱟᱨ ᱚᱨᱩᱱᱟᱪᱚᱞ ᱯᱨᱚᱫᱮᱥ ᱨᱮᱱ ᱟᱦᱳᱢ ᱡᱟᱹᱛᱤ ᱠᱚ ᱞᱟᱲᱪᱟᱲᱮᱫ ᱠᱟᱱ ᱢᱤᱫᱴᱮᱱ ᱴᱟᱭ-ᱠᱨᱩᱫᱟᱭ ᱯᱟᱹᱨᱥᱤ ᱟᱨ ᱚᱱᱟ ᱨᱮᱭᱟᱜ ᱞᱤᱯᱤ ᱫᱚ ᱴᱟᱭ ᱱᱳᱣᱟ ᱠᱷᱚᱱ ᱩᱛᱷᱱᱹᱟᱣ ᱟᱠᱟᱱᱟ ᱢᱮᱱᱛᱮ ᱵᱟᱰᱟᱭᱚᱜ ᱠᱟᱱ| ᱱᱤᱭᱟᱹ ᱯᱟᱹᱨᱥᱤ ᱫᱚ ᱮᱛᱚᱢ-ᱥᱟᱢᱟᱝ ᱦᱟᱹᱴᱤᱧ ᱨᱮ (ᱴᱟᱭ ᱠᱨᱩ-ᱫᱟᱭ) ᱵᱚᱱ ᱥᱮᱞᱮᱫ ᱫᱟᱲᱮᱭᱟᱜ-ᱟ| ᱥᱭᱟᱱ ᱟᱨ ᱠᱷᱟᱢᱴᱤ ᱯᱟᱹᱨᱥᱤ ᱠᱤᱱᱞᱮᱠᱟ ᱮᱛᱚᱢ ᱥᱟᱢᱟᱝ ᱮᱥᱤᱭᱟ ᱨᱮ ᱮᱴᱟᱜ ᱟᱦᱳᱢ ᱯᱟᱹᱨᱥᱤ ᱠᱚ ᱥᱟᱶ ᱥᱩᱯᱩᱨ ᱥᱟᱹᱜᱟᱹᱭ ᱢᱮᱱᱟᱜ ᱛᱮ ᱛᱷᱟᱭ ᱯᱟᱹᱨᱥᱤ ᱥᱟᱶ ᱦᱚᱸ ᱱᱟᱥᱮ ᱢᱤᱞᱟᱹᱣ ᱢᱮᱱᱟᱜ-ᱟ|
ᱜᱩᱱᱠᱚᱥᱟᱯᱲᱟᱣ
ᱟᱥᱟᱢ ᱨᱮᱱ ᱟᱦᱳᱢ ᱥᱟᱥᱚᱱᱤᱭᱟᱹ ᱠᱚᱫᱚ ᱢᱟᱨᱟᱝ ᱟᱥᱟᱢᱤᱭᱟᱹ ᱡᱟᱹᱛᱤ ᱥᱟᱶᱛᱮ ᱢᱤᱞᱟᱹᱣ ᱞᱟᱹᱜᱤᱫ ᱧᱩᱛᱩᱢ ᱛᱮ ᱑᱙ ᱥᱟᱭ ᱥᱮᱨᱢᱟ ᱦᱟᱹᱵᱤᱡ ᱟᱦᱳᱢ ᱯᱟᱹᱨᱥᱤ ᱵᱚᱫᱚᱞ ᱛᱮ ᱟᱥᱟᱢᱤᱥ ᱨᱚᱨᱚᱲ ᱯᱟᱹᱨᱥᱤ ᱠᱚ ᱟᱯᱱᱟᱨ ᱞᱮᱫᱟ| ᱒᱐᱐᱐ ᱥᱮᱨᱢᱟ ᱨᱮᱭᱟᱜ ᱦᱤᱥᱟᱹᱯ ᱞᱮᱠᱟ ᱛᱮ ᱒᱐᱐ ᱜᱚᱴᱟᱝ ᱟᱦᱳᱢ ᱢᱚ-ᱞᱳᱝ ᱜᱟᱛᱟᱠ ᱨᱮᱱ ᱦᱚᱲ ᱜᱮ ᱱᱤᱭᱟᱹ ᱯᱟᱹᱨᱥᱤ ᱠᱚ ᱵᱟᱰᱟᱭᱟ ᱟᱨ ᱢᱤᱫ ᱵᱟᱨ ᱟᱹᱨᱤ ᱪᱟᱹᱞᱤ ᱨᱮ ᱟᱦᱳᱢ ᱯᱟᱹᱨᱥᱤ ᱞᱟᱲᱪᱟᱲᱚᱜ ᱠᱟᱱᱟ| ᱱᱟᱦᱟᱜ ᱟᱦᱳᱢ ᱯᱟᱹᱨᱥᱤ ᱨᱮᱭᱟᱜ ᱪᱚᱞᱤᱛ ᱵᱚᱨ ᱟᱢᱨᱚ ᱧᱩᱛᱩᱢ ᱛᱮ ᱵᱟᱰᱟᱭᱚᱜ ᱠᱟᱱ ᱟᱦᱳᱢ ᱟᱥᱟᱢᱤᱭᱟ ᱥᱟᱵᱽᱫᱟᱠᱚᱥ ᱨᱮ ᱟᱦᱳᱢ ᱨᱟᱡᱚᱯᱥᱴᱷᱤ ᱨᱮ ᱵᱮᱣᱦᱟᱨᱚᱜ ᱠᱟᱱ ᱟᱦᱳᱢ ᱯᱟᱹᱨᱥᱤ ᱨᱮᱭᱟᱜ ᱨᱩᱯ ᱫᱚ ᱫᱩᱜ ᱜᱮ ᱢᱮᱱᱟᱜ-ᱟ|ᱟᱦᱳᱢ ᱯᱟᱹᱨᱥᱤ ᱛᱩᱞᱟᱹ ᱡᱚᱠᱷᱟ ᱞᱮᱠᱷᱟᱱ ᱟᱨᱡᱚ ᱯᱹᱟᱨᱥᱤ ᱨᱮᱭᱟᱜ ᱚᱨᱥᱚᱝ ᱠᱷᱚᱱ ᱫᱚ ᱯᱷᱩᱨᱜᱟᱹᱞ ᱜᱮᱭᱟ| ᱜᱮᱞ ᱯᱮ ᱥᱟᱭᱟᱱᱟᱜ ᱥᱮᱨᱢᱟ ᱠᱷᱚᱱ ᱱᱤᱭᱟᱹ ᱯᱟᱹᱨᱥᱤ ᱫᱚ ᱚᱞᱚᱜ ᱮᱦᱚᱵ ᱟᱠᱟᱱᱟ| ᱟᱦᱳᱢ ᱯᱟᱹᱨᱥᱤ ᱫᱚ ᱟᱥᱟᱢ ᱨᱮᱭᱟᱜ ᱢᱤᱫ ᱮᱥᱠᱟᱨ ᱯᱟᱹᱨᱥᱤᱭᱟᱱ ᱪᱤᱠᱤ ᱠᱟᱱᱟ ᱚᱠᱟ ᱫᱚ ᱯᱷᱩᱨᱜᱟᱹᱞ ᱜᱮ ᱭᱩᱱᱤᱠᱚᱰ ᱨᱮ ᱴᱷᱟᱶᱮ ᱦᱟᱢᱮᱴ ᱟᱠᱟᱫ, ᱱᱟᱦᱟᱜ ᱪᱚᱞᱤᱛ ᱴᱟᱭ ᱯᱟᱹᱨᱥᱤ ᱡᱮᱞᱟᱠ ᱥᱟᱢ, ᱠᱷᱟᱢᱴᱤ, ᱟᱭᱴᱟᱱ ᱮᱢᱟᱱ ᱥᱟᱶ ᱟᱦᱳᱢ ᱯᱟᱹᱨᱥᱤ ᱨᱮᱭᱟᱜ ᱢᱤᱞᱹᱟᱣ ᱢᱮᱱᱟᱜ-ᱟ ᱟᱨ ᱪᱤᱠᱤ ᱦᱤᱥᱟᱹᱵᱽ ᱛᱮ ᱫᱚ ᱡᱚᱛᱚ ᱠᱷᱚᱱ ᱥᱚᱨᱚᱥ ᱜᱮᱭᱟ| ᱟᱦᱳᱢ ᱯᱟᱹᱨᱥᱤ ᱨᱮᱭᱟᱜ ᱯᱷᱩᱨᱜᱟᱹᱞ ᱪᱤᱠᱤ ᱢᱮᱱᱟᱜ-ᱟ ᱟᱨ ᱴᱟᱭ ᱯᱟᱹᱨᱥᱤ ᱠᱚ ᱞᱮᱠᱟ ᱱᱤᱭᱟᱹ ᱨᱮᱭᱟᱜ ᱦᱚᱸ ᱟᱫᱚᱢ ᱜᱩᱱ ᱢᱮᱱᱟᱜᱤᱟᱺ
ᱟᱥᱟᱢᱤᱥ ᱯᱟᱹᱨᱥᱤ ᱨᱮ ᱮᱱᱮᱢᱥᱟᱯᱲᱟᱣ
ᱟᱦᱳᱬ ᱯᱟᱹᱨᱥᱤ ᱫᱚ ᱟᱥᱟᱢᱤᱥ ᱯᱟᱹᱨᱥᱤ ᱵᱟᱹᱲᱛᱤ ᱠᱤᱥᱟᱹᱬ ᱟᱠᱟᱫᱟ।[᱔] ᱚᱱᱟ ᱨᱮᱭᱟᱜ ᱵᱟᱨᱭᱟ ᱜᱟᱱ ᱫᱟᱹᱭᱠᱟᱹ:
ᱱᱟᱜᱟᱢᱥᱟᱯᱲᱟᱣ
ᱴᱟᱭ-ᱠᱟᱲᱟᱭ ᱯᱟᱹᱨᱥᱤ ᱜᱷᱟᱨᱚᱧᱡᱽ ᱛᱟᱵᱮ ᱨᱮ ᱢᱮᱱᱟᱜ (ᱦᱩᱭ ᱫᱟᱲᱮᱭᱟᱜ ᱚᱥᱴᱨᱚᱱᱮᱥᱤᱭᱟ ᱥᱟᱶ ᱡᱚᱲᱟᱣ) ᱠᱟᱢ ᱴᱷᱟᱭ ᱪᱟᱝᱜᱷᱟ ᱨᱮᱭᱟᱜ ᱒᱐᱐᱐ ᱥᱮᱨᱢᱟ ᱢᱟᱨᱮ ᱯᱨᱚᱴᱚ ᱴᱟᱭ ᱯᱟᱹᱨᱥᱤ ᱠᱷᱚᱱ ᱟᱦᱳᱢ ᱯᱟᱹᱨᱥᱤ ᱫᱚ ᱚᱢᱚᱱ ᱟᱠᱟᱱ ᱢᱮᱱᱛᱮ ᱵᱟᱰᱟᱭᱚᱜ ᱠᱟᱱᱟ| ᱢᱮᱱᱠᱷᱟᱱ ᱟᱫᱚᱢ ᱠᱚ ᱫᱳᱠᱚ ᱢᱮᱱ ᱮᱫᱟ ᱴᱟᱭ ᱯᱟᱹᱨᱥᱤ ᱠᱚᱫᱚ ᱢᱤᱫ ᱮᱴᱟᱜ ᱜᱷᱟᱨᱚᱧᱡᱽ ᱨᱮᱭᱟᱜ ᱯᱟᱹᱨᱥᱤ ᱠᱚ ᱠᱟᱱᱟ ᱟᱨ ᱱᱚᱣᱟ ᱫᱚ ᱴᱟᱭ ᱠᱟᱲᱟᱭ ᱥᱟᱶ ᱥᱟᱹᱜᱟᱹᱭ ᱵᱟᱹᱱᱩᱜ-ᱟ|
ᱥᱟ.ᱠᱷᱭᱟ.ᱛᱥᱟᱯᱲᱟᱣ
- ↑ Hammarström, Harald; Forkel, Robert; Haspelmath, Martin, eds. (2017). "Ahom". Glottolog 3.0. Jena, Germany: Max Planck Institute for the Science of Human History.
- ↑ name="Hongladarom">Hongladarom, K. (2005). Thai and Tai Languages. In Encyclopedia of linguistics (Vol. 2, pp. 1098-1101). New York, NY: Fitzroy Dearborn.
- ↑ Blake, B. J. (1994). Language Classification. In The Encyclopedia of Language and Linguistics (Vol. 4, pp. 1952-1957). New York, NY: Pergamon Press Press.
- ↑ ᱔.᱐ ᱔.᱑ The Tai Ahom Language in Assam : Language Shift and The Process of Socio-Cultural Assimilation — Dr. Anita konwar, Asst. Professor, Donation, Cheraidoi
sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck zho_Hans sun_Latn eng_Latn eng_Latn